Hvordan skal vi følge opp sannhets- og forsoningskommisjonens rapport?

I Sør-Hålogaland bispedømme har vi en variert samisk befolkning, med fire samiske språk. Hos oss har lulesamisk språk og kultur og pitesamisk språk og kultur, sitt tyngdepunkt.

Den norske kirke har tatt noen viktige steg for å utvikle samisk kirkeliv. Vi har sett etableringen av egne strukturer for nord- og sørsamisk befolkning – men lulesamisk kirkeliv har blitt hengende etter. Det har manglet både helhetlige planer og organisatorisk forankring.

Etableringen av en lule- og pitesamisk kategorialmenighet er derfor et historisk og nødvendig løft. Det handler om mer enn språk. Det handler om innhold. Om å anerkjenne lule- og pitesamisk åndelighet og livsforståelse, og utvikle kirkelige tjenester på samiske premisser. Det handler om å gi lule og pitesamer mulighet til å være subjekt i sitt eget kirkeliv, ikke gjenstand for andres definisjoner.

Kategorialmenighet skal ikke erstatt eksisterende menighet, men være et tillegg til de ordinære menighetene.

·      Ei menighet hvor lule- og pitesamer kan finne en tilhørighet, hvor innhold og strukturer er på deres premisser, en plass hvor deres – altså mindretallets og minoritetenes stemmer får bestemme.

·      En menighet hvor lule og pitesamer får sin kirkelige bevertning på sitt språk og i si kirke

·      Ei menighet som vil tilføre den norsk kirke noe - Ikke bare i språk og uttrykk, men også med unike perspektiver.

**Dette er å åpne rom for tro.**

I Tysfjord og Hamarøy menighet har man nå jobbet frem unik kirkefaglig kompetanse,

med ressurspersoner som har kompetanse innen lulesamisk språk og kultur, og som nå er klare til å utvikle lule- og pitesamisk kirkeliv.

Samisk utvalg, Samisk kirkeråd, og KIFO anbefaler ei lule- og pitesamisk kategorialmenighet.

Anbefalingene er der. Kompetansen er der. Det bør realiseres nå.

Gijtto / Takk